Grandininiai laiškai - Vikipedija

# Grandininiai laiškai

### Straipsnis iš Vikipedijos, laisvosios enciklopedijos.

Grandininiai laiškai - viena iš pašto šiukšlių rūšių, artima kompiuteriniams virusams.

Grandininiai laiškai - tai laiškai, kuriais siekiama jų gavėją paskatinti išsiųsti kuo daugiau to paties laiško kopijų.

## [taisyti] Popierinių grandininių laiškų atsiradimas

Tokie laiškai buvo žinomi dar iki atsirandant elektroniniam paštui. Pavyzdžiui, laiškas (popierinis) su adresų sąrašu, prašantis išsiųsti atvirutę pirmuoju adresu bei išsiuntinėti laišką pridedant savo adresą sąrašo apačioje.

Panašūs laiškai buvo žinomi dar prieš XX a.

## [taisyti] Grandininių laiškų rūšys

- Žadantys naudą jų siuntėjui (jei išsiųsi - gausi kažką)
- Apeliuojantys į sąžinę ir gailestį (mergaitė serga - reikia jai padėti)
- Apeliuojantys į geranoriškumą (pranešk visiems kaip apsisaugoti nuo naujo viruso ar infarkto)
- Gąsdinantys (jei neišsiųsi šio laiško - tau galas)
- Gražios mintys (pasidalink šiomis pukiomis mintimis su draugais)

Dažnai laiške kombinuojami keli psichologiniai stimulai. Pavyzdžiui, jei išsiųsi šiuos gražius žodžius - tave tikrai lydės sėkmė, jei neišsiųsi - ruoškis pavojams.

## [taisyti] Grandininių laiškų keliami pavojai

Grandininiai laiškai tapo pavojingti tik paplitus elektroniniam paštui. Nepatyręs vartotojas gali lengvai išsiųsti dešimtis laiško kopijų ir tokie laiškai kartu su virusais ir Spamu grėsmingai apkrauna el. pašto dėžutes. Didėjantys jų srautai gali trikdyti kompiuterių tinklų darbą.

Grandininiai laiškai dauginasi geometrine progresija kaip kompiuteriniai virusai. Jų veikimas analogiškas kompiuterinio viruso veikimui, tik dauginimąsi užtikrina ne kompiuterinė programa, bet psichologiniai mechanizmai.

Pavojinga tokia šių laiškų gavėjų reakcija: „netikiu tuo, bet išsiųsiu, nes atsarga gėdos nedaro“ arba „nors tiek padarysiu“. Taip žmogus net ir perspėtas, kad tokių laiškų nereikėtų dauginti, juos toliau platina.

Rodomas puslapis "http://lt.wikipedia.org../../../g/r/a/Grandininiai_lai%C5%A1kai.html"

Kategorijos: Internetas | Informatika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Deutsch
- English
- Español
- Français
- Magyar
- Nederlands
- 日本語
- Suomi
- Svenska